Gavialfamilien

Gangesgavial
 Falsk gavial

Gavialidae er en familie av langsnutede, fiskespisende krokodiller med bare to nålevende arter. De er semiakvatiske med kraftig, flat hale og er i større grad vannlevende enn andre nålevende krokodillearter. De lange, smale snutene er tilpasset fiskefangst, og mangler bitestyrken som tillater andre krokodiller å ta større byttedyr som landlevende pattedyr.

Gavialfamilien har tradisjonelt blitt antatt å bestå av bare en enkelt art, gangesgavial, Gavialis gangeticus, som forekommer i India og Nepal. En rekke utdødde arter er kjent som fossiler. Falsk gavial, Tomistoma schlegelii, har noen ganger blitt plassert i gavialfamilien på grunn av generell morfologisk likhet og levemåte, men har vanligvis blitt antatt å representere et eksempel på analoge egenskaper. Molekylære studier har vist at de to artene likevel er nært beslektet og bør grupperes i samme familie.

Nålevende og utdødde arter

Familie Gavialidae
 Underfamilie Gavialinae
 Slekt †Eogavialis
 †Eogavialis africanus
 †Eogavialis andrewsi
 Slekt Gavialis
 Gavialis gangeticus, gangesgavial
 Underfamilie †Gryposuchinae
 Slekt †Aktiogavialis
 Slekt †Gryposuchus
 Slekt †Hesperogavialis
 Slekt †Ikanogavialis
 Slekt †Piscogavialis
 Slekt †Siquisiquesuchus
 Underfamilie Tomistominae
 Slekt †Gavialosuchus
 Slekt †Kentisuchus
 Slekt †Paratomistoma
 Slekt †Rhamphosuchus
 Slekt †Thecachampsa
 Slekt Tomistoma
 †Tomistoma cairense
 †Tomistoma? lusitanicum
 Tomistoma schlegelii, falsk gavial eller malaygaviall
 Slekt †Toyotamaphimeia

Referanser

Eksterne lenker 
 

Krokodiller